אלף (סדרת טלוויזיה ישראלית)

אָלֶף היא סדרת טלוויזיה ישראלית שעלתה לשידור ב-yes במאי 2023, ומגוללת את סיפורה של אשרת, עובדת בבית נשיא מדינת ישראל שנאנסת על ידו ומחליטה לחשוף את הפרשה באופן פומבי. כל פרק בסדרה עוסק בנקודת מבט אחרת על הסיפור, ומלווה את כדור השלג שהולך ומתגלגל. הסדרה נוצרה בהשראת אירועים המתוארים בספרה של אודליה כרמון, "אשת הסוד", וסיפורה האישי, אך הדמויות וחלק מהסיפורים הם פרי דמיונם של יוצרי הסדרה. הסדרה נכתבה על ידי תמר מרום ואברהם שלום לוי, שגם מגלם בסדרה את אבינועם, העוזר האישי של הנשיא.

במאי 2024 זכתה הסדרה בפרס האקדמיה הישראלית לטלוויזיה.

 עלילה 
נשיא חדש נכנס לתפקידו, למרות שרבים יודעים על אירועים של תקיפות מיניות בלשכות שלו לאורך השנים. אשרת, עובדת חדשה מגיעה לעבוד במשכן הנשיא, ונוצרים ביניהם יחסי עבודה קרובים, שהופכים לתקיפות מיניות חוזרות ולהטרדות קשות. אשרת מגיעה למצב של חוסר ברירה, המחליטה להתעמת איתו ודורשת תשלום עבור שתיקתה. הנשיא המבוהל פונה ליועצו הקרוב, אבינועם, שמלווה אותו שנים ארוכות. אבינועם מציע להתלונן על סחיטה בידי עובדת בעייתית שפוטרה, אבל חשדות שיש פה סיפור אחר עולים מיד. אבינועם מנסה לעצור את כדור השלג המתגלגל ולהכפיש את אשרת בקמפיין תקשורתי מכוער.

אביגיל, שעבדה עם הנשיא כשהיה שר והיא אהובתו של אבינועם, מחליטה לא לשתוק. היא מבינה את מה שהדחיקה שנים שגם היא בנפגעות. אביגיל, יועצת תקשורת שמבינה את המערכת, מחליטה לספר מה עברה בעצמה. באומץ היא חושפת את האמת שרבים ידעו והסתירו. אבינועם, שמבין שאם הנשיא יפול הוא ינזק בעצמו, קרוע בין אביגיל לבין הבוס שלו. הוא פועל נגדה, למרות אהבתו אליה.

חקירת משטרה נפתחת, אבל למרות מאמציה של יאנה, החוקרת המרכזית, קשה לגבש כתב אישום. המשטרה מבינה שאשרת היא מתלוננת לא אמינה, על המקרה של אביגיל חלה התיישנות, נשים נוספות חוששות לדבר. גם שולה, רעיית הנשיא, לא מסגירה את רגשותיה, למרות שהיא פגועה מאד מהתנהלותו.

נראה שהתיק קורס, ולנשיא מוצעת עסקת טיעון מקלה. אם יחתום ויודה בעבירות קלות, יוכל להמשיך בחייו, אבל שמו יפגע והוא יאלץ לוותר על החלום הגדול – לנפץ עוד תקרת זכוכית ולהיות ראש הממשלה. בעצת מרסל, אימו הדומיננטית, הוא מסרב לחתום על העסקה ומבקש לטהר את שמו בבית המשפט. הוא לא מודע לכך שמתלוננת נוספת עומדת לדבר.

מדובר באסתר, שעבדה בלשכתו בעבר, אבל על המקרה שלה לא חלה התיישנות. עדותה של אסתר מצביעה על הטרדות מיניות קשות וגם על אונס. ההגנה מצליחה לערער את זכרונותיה הקשים ולא ברור האם היא אכן תפליל את הנשיא. אביגיל נקראת להעיד על השיטה לפיה התנהלו הנשיא ומקורביו במשך שנים, עדות דרמטית שמשנה את התמונה. החלטותיו השגויות של הנשיא לוותר על עסקת הטיעון ולא להודות בפשעיו, יחד עם עדויות אמיצות של הנשים שהותקפו מביאות להרשעה ולכניסתו לשנים ארוכות בכלא.  

 שחקנים ודמויות 
+ שחקנים ראשיים שם השחקן/ית שם הדמות אודות הדמות יעקב זדה-דניאל  הנשיא  דמותו של משה קצב אברהם שלום לוי אבינועם גאון יועץ התקשורת, דמותו של אורי יואלי נלי מירה רובין אשרת מורנו דמותה של אורלי רביבו דנה מיינרט הורביץ אביגיל יועצת התקשורת של שר האוצר עירית נתן בנדק שולה אשת הנשיא לנה פרייפלד יאנה החוקרת המרכזית בפרשה זהר שטראוס עו"ד רוזנפלד עורך הדין של הנשיא רינת מטטוב אסתר שושה גורן מרסל אימו של הנשיא הרצל טובי יועמ"ש שרה וינו-אלעד עו"ד דפנה פרח התובעת שרון אלכסנדר יואל שר האוצר, אביגיל רימון עובדת כיועצת התקשורת שלו.

+ שחקנים נוספים שם השחקן/ית שם הדמות אודות הדמות אורנה רוטברג  חביבה  חי מאור בן חיים הילה סורג'ון שושי ליז רביאן דוידס אילנה מורין טליה אמור אורטל אסף זגה דוד דניאל מנוחין בת אל יניב לוי מאיר שירן בוחניק לימור ערוץ 2 ניר יוספי גדעון מיכאל ורשביאק שופט שרון מלכי-שמש עו"ד דורון צברי עורך עיתוןאופיר בן ישירון בן ישי

 פרסים ומועמדויות 
שנהפרסקטגוריהמועמד(ים)תוצאהמקור2024פרס האקדמיה לטלוויזיהסדרת דרמה ודרמה יומית"אלף" – עונה 1שחקן ראשי בסדרת דרמה ודרמה יומיתיעקב זדה-דניאלשחקנית ראשית בסדרת דרמה ודרמה יומיתנלי מירה רוביןשחקן משנה בסדרת דרמה ודרמה יומיתאברהם שלום לוישחקנית משנה בסדרת דרמה ודרמה יומיתלנה פרייפלדעירית נתן בנדקבימוי בסדרת דרמה ודרמה יומיתמויש גולדברגתסריט בסדרת דרמה ודרמה יומיתאברהם שלום לוי ותמר מרוםעריכת תמונה בסדרה עלילתיתאיתי אוניק וסיון גונשורוביץמוזיקה מקוריתאופיר לייבוביץ'איפוראורלי רונןליהוק בסדרה עלילתיתהילה יובל

 קישורים חיצוניים 


 קדימון הסדרה אלף בערוץ היוטיוב הרשמי של חברת יס





הערות שוליים

קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2023
קטגוריה:yes הטלוויזיה בלוויין: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות